b'\n_START_ARTICLE_\nEdward D. Baca\n_START_SECTION_\n\xc5\xbdivljenjepis\n_START_PARAGRAPH_\nNjegova dru\xc5\xbeina je pri\xc5\xa1la v Mexico City v 16. stoletju in nato so sodelovali pri ustanovitvi provinci Nova Mehika. Dva njegova praprastar\xc5\xa1a sta se borila v ameri\xc5\xa1ki dr\xc5\xbeavljanski vojni. Njegov o\xc4\x8de, Ernesto Baca, je bil veteran druge svetovne in korejske vojne._NEWLINE_Srednjo \xc5\xa1olo je obiskoval v Santa Feju. Po smrti o\xc4\x8deta je zapadel v depresijo, iz katere ga je potegnil bratranec, ki ga je prepri\xc4\x8dal, da se je pridru\xc5\xbeil bateriji C 736. protiletalskega artilerijskega bataljonu; 19. novembra 1956 je uradno zaprisegel Nacionalni gardi ZDA._NEWLINE_Po \xc5\xa1estih letih kot navadni vojak v Nacionalni gardi ZDA, ga je bratranec prepri\xc4\x8dal, da postane \xc4\x8dastnik. Tako je 20. julija 1962 kon\xc4\x8dal \xc5\xa0olo \xc4\x8dastni\xc5\xa1kih kandidatov (Officers Candidate School) in postal poveljnik voda 3631. vzdr\xc5\xbeevalne \xc4\x8dete (3631st Maintenance Company). Kmalu zatem je zaprosil za aktivno slu\xc5\xbeenje, tako da je bil poslan v Vietnam. 22. februarja 1966 je kon\xc4\x8dal aktivno slu\xc5\xbeenje in se vrnil na polo\xc5\xbeaj poveljnika 3631. vzdr\xc5\xbeevalne \xc4\x8dete._NEWLINE_30. januarja 1977 je postal voja\xc5\xa1ki personalni \xc4\x8dastnik za celotno Novo Mehiko. Poleg tega pa je postal dr\xc5\xbeavni pomo\xc4\x8dnik G-1 in bil povi\xc5\xa1an v brigadnega generala. 29. novembra 1979 je bil dodeljen dr\xc5\xbeavnemu poveljstvu v sklopu General\xc5\xa1taba Nacionalne garde ZDA. Med drugim je bil tudi na\xc4\x8delnik \xc5\xa1taba generalnega adjutanta. Guverner Toney Anaya ga je 4. januarja 1983 imenoval za generalnega adjutanta Nacionalne garde Nove Mehike. V sklopu mandata se je prizadeval za modernizacijo ter za dodelitev baterij Chaparral in Hawk nacionalni gardi. Prav tako je uvedel program sodelovanja z lokalno policijo glede prepre\xc4\x8devanja uporabe drog; ta program je bil pozneje uveden po celotni ZDA. Naslednji trije guvernerji so ga ponovno potrdili za generalnega adjutanta, tako da je ta polo\xc5\xbeaj zasedal skoraj 12 let._NEWLINE_1. oktobra 1994 je bil povi\xc5\xa1an v generalporo\xc4\x8dnika in bil imenovan za na\xc4\x8delnika Biroja Nacionalne garde ZDA. Naslednje leto se je nacionalna garda zna\xc5\xa1la v krizi, saj je Oddelek za obrambo ZDA nameraval za 50% zmanj\xc5\xa1ati bojne sile nacionalne garde ter prihranjeni denar nameniti za redno sestavo. Baca je to uspe\xc5\xa1no zavrl, saj so nacionalne gardiste leta 1998 poslali v misijo SFOR (Bosna in Hercegovina), kar je predstavljalo prvo namestitev pripadnikov nacionalne garde v tujini v skoraj 30 letih. _NEWLINE_Upokojil se je 31. julija 1998 in se nato ukvarjal s svetovanjem in vodstvenim usposabljanjem.'